  Майя Бывальцева Ижкарысь кун эм академилэн ректорез Алексей Шкляев луиз. Со сярысь ивортодэтъя «Удмуртия» агентстволы дышетсконнилэн кивалтӥсезлэн экономика но мерлык ужпумъёсъя воштӥсез Николай Пенкин вераз. Тужгес трос куараен Ижысь кун эм академилы ректоре быръемын эм тодосъя доктор, профессор Алексей Шкляев Николай Пенкин, Ижысь кун эм академилэн кивалтӥсезлэн экономика но мерлык ужпумъёсъя воштӥсезРекторез быръён 20-тӥ тулыспалэ академиын ужасьёслэн но дышетскисьёслэн конференциязы ортчиз. Алексей Шкляев сяна, эшшо кык кандидатъёс вал: дышетсконниысь судебной медициная кафедралэн кивалтӥсез, эмъян факультетлэн деканэз, эм тодосъя доктор, профессор Алексей Вавилов но поликлинической терапияя кафедралэн кивалтӥсез, эм тодосъя доктор, профессор Михаил Дударев. Тодэ вайытом, эм академилэн азьвыл ректорез Николай Стрелков интыужысьтыз 2018-тӥ арын пӧсьтолэзе . Со дырысен кивалтӥсьлэсь ужзэ Алексей Шкляев быдэсъяз.  Тегъёс: Ижкар Удмуртия ИГМА интыужеюнматон кивалтӥсьёс  